Betogings by Mpumalanga-tolhekkeArgieffoto Lede van Cosatu gaan Maandag betogings by drie tolplaza’s in Mpumalanga hou weens “buitensporige” toltariewe. Fidel Mlombo, Cosatu se woordvoerder, het gesê die betogings volg ná ŉ verhoging in die toltariewe aangekondig is. Die vakbondfederasie dring aan dat die stelsel van tolhekke regdeur die provinsie verval. “Cosatu is sedert sy ontstaan teen die privatisering van openbare paaie as ŉ vorm van basiese dienslewering in die land,” het Mlombo gesê. “Die betogings is deel van Cosatu se veldtog vir veilige, bekostigbare, toeganklike en doeltreffende openbare vervoer.” Die betogings sal tot 15:00 by die Middelburg-, Nkomazi- en Ermelo-tolplaza plaasvind.